《题豫章山房》
元代·朱德润

豫章林老色参天，拥护山僧丈室前。岂为法身同草木，要驱尘虑出风烟。

茶瓯香篆晨斋后，竹几蒲团夜榻边。独有浏阳欧学士，题诗遥问不空禅。

作者简介：（1294—1365）睢阳人，徙吴中，字泽民。工画山水人物，能诗，善书。仁宗延祐末荐授应奉翰林文字，兼国史院编修。英宗嗣位，出为镇东儒学提举，后弃官归。顺帝至正中，起为行中书省照磨，摄守长兴。有《存复斋集》。